লিফ্ট ইওর স্কিনি ফিস্টস লাইক এন্টেনাস টু হ্যাভেন
লিফ্ট ইওর স্কিনি ফিস্টস লাইক এন্টেনাস টু হ্যাভেন (ইংরেজি: Lift Your Skinny Fists Like Antennas to Heaven) হল কানাডার পোস্ট-রক ব্যান্ড গডস্পিড ইউ! ব্ল্যাক এম্পেরর এর দ্বিতীয় ষ্টুডিও অ্যালবাম, যা কনস্টেলেশন রেকর্ডস, কানাডা কর্তৃক ৯ অক্টোবর ২০০০ তারিখে ভাইনাইলে (Vinyl) এবং ক্র্যাংকি রেকর্ডস কর্তৃক ৮ নভেম্বর ২০০০ তারিখে সিডিতে প্রকাশিত হয়। অ্যালবামটি অসংখ্য সংগীত পর্যালোচনাকারি সাময়িকী এবং সংবাদপত্রের বছর এবং দশকের সেরা অ্যালবামের তালিকায় স্থান পায়। অ্যালবামটি সিডি (কমপ্যাক্ট ডিস্ক) রিলিজের দুটি সিডিতে বিভক্ত চারটি অবিচ্ছিন্ন ট্র্যাক নিয়ে গঠিত।